Vlad Gherman și Oana Moșneagu, unul dintre cele mai îndrăgite cupluri din showbiz-ul românesc, trăiesc o adevărată poveste de dragoste de când s-au cunoscut. Cei doi sunt acum mai fericiți ca niciodată, având în vedere că se apropie cel mai important eveniment din viața lor, nunta. Aceștia radiază de fericire după ce și-au depus actele pentru cununia civilă.
Cei doi actori au fost tare emoționați când au depus actele pentru cununia civilă și au ținut să împărtășească momentul și cu urmăritorii lor. Vlad Gherman și Oana Moșneagu își vor uni destinele peste trei luni, iar nașii lor vor fi Anca Sigartău și soțul ei.
"Noi, după ce tocmai am depus actele pentru cununia civilă. Am crezut că nu o să fie nimic special, dar ne-am dat seama că fiecare pas, oricât de mic, care ne aduce mai aproape de "DA'-ul spus vieții noastre împreună, ne entuziasmează și emoționează. Swipe la ultima poză, vă rog. Ce zice fața mea?", a scris Oana Moșneagu pe Internet, potrivit VIVA.
Peste doar trei luni, cei doi îndrăgostiți vor trăi cele mai mari emoții din viața lor, având în vedere că data nunții se apropie cu pași repezi. Oana Moșneagu vrea ca nunta să fie tradițională, dar știe că nu va putea să pună în practică toate obiceiurile. Chiar și părinții actriței ar vrea să meargă acasă la ei, la Mioveni, dar acest lucru ar fi imposibil.
"Având în vedere că eu nu sunt din București și că sunt din provincie, mi-ar fi cumva imposibil să mă duc până acasă la ai mei, la Mioveni, cu tot alaiul. Deși părinților mei le-ar fi mare drag să audă melodia, dar, din păcate, o să sărim peste partea asta de tradiții pentru că logistic vorbind este imposibil să le facem.
Cel mai probabil o să găsesc o locație drăguță, că este un hotel sau un loc care arată mai special și în care nu sunt două pisici, cum ar fi ale mele, care să poată sări pe mine, care să-mi zgârie rochia. Acolo o să facem și pozele și de acolo o să vină să mă ia. N-am stabilit cine, dar o să mă ia și pe mine cineva. Sper", a transmis Oana Moșneagu.
Vezi această postare pe Instagram